b'\n_START_ARTICLE_\nGlifosat\n_START_SECTION_\nOdkritje\n_START_PARAGRAPH_\nGlifosat je leta 1950 prvi\xc4\x8d sintetiziral \xc5\xa1vicarski kemik Henry Martin, zaposlen v \xc5\xa1vicarskem podjetju Cilag. Delo ni bilo nikoli objavljeno. Podjetje Stauffer Chemical je leta 1964 u\xc4\x8dinkovino patentiralo kot kemi\xc4\x8dno sredstvo za vezavo in odstranjevanje mineralov, kot so kalcij, magnezij, mangan, baker in cink. _NEWLINE_Glifosat je neodvisno odkril Monsanto leta 1970. Kemiki podjetja so pri iskanju novih sredstev za meh\xc4\x8danje vode sintetizirali okoli 100 analogov aminometilfosfonske kisline. Pri dveh razli\xc4\x8dicah so ugotovili \xc5\xa1ibko herbicidno dejavnost, zato se je John E. Franz, eden od kemikov podjetja Monsanto, lotil raziskovanja analogov z mo\xc4\x8dnej\xc5\xa1im herbicidnim u\xc4\x8dinkom. Glifosat je bil tretji analog, ki ga je Franz sintetiziral. _NEWLINE_Glifosat so nekateri strokovnjaki zaradi \xc5\xa1irokega spektra in nizke toksi\xc4\x8dnosti za \xc5\xbeivali v primerjavi z drugimi herbicidi ozna\xc4\x8dili kot \xc2\xbbprakti\xc4\x8dno idealen\xc2\xab\xc2\xa0herbicid. Revija Pesticides News je objavila, da \xc2\xbbgre za dobrodo\xc5\xa1el korak pro\xc4\x8d od kemikalij, ki so visoko strupene za ljudi in druge organizme, ki niso njihov cilj, ter pro\xc4\x8d od kemi\xc4\x8dnih snovi, ki neposredno in trajno \xc5\xa1kodijo okolju\xc2\xab, hkrati pa je opozorila na nevarnost njegove pretirane uporabe in ne\xc5\xbeelenih u\xc4\x8dinkov na ogro\xc5\xbeene rastlinske vrste. Franz je za svoja odkritja leta 1987 prejel Medaljo ZDA za tehnolo\xc5\xa1ke dose\xc5\xbeke, leta 1990 pa Perkinovo medaljo za uporabno kemijo leta 1990. V letu 2007 so Franzu podelili mesto v Dr\xc5\xbeavni dvorani slavnih izumiteljev.\n_START_SECTION_\nIndustrijska sinteza\n_START_PARAGRAPH_\nObstajata dva pristopa industrijske sinteze glifosata. Pri prvem se sinteza za\xc4\x8dne z iminodiocetno kislino, ki se lahko tvori z reakcijo med kloroocetno kislino ter amonijakom in kalcijevim hidroksidom, Ca(OH)\xe2\x82\x82, ter acidifikacijo nastale soli, tj. kalcijevega iminodiacetata. Iminodiocetni kislini se doda fosforjeva in klorovodikova kislina (obe se lahko pripravi iz fosforjevega triklorida, PCl3), pri \xc4\x8demer najprej ste\xc4\x8de modificirana Mannichova reakcija, nazadnje pa \xc5\xa1e oksidacija produkta._NEWLINE_Pri drugem na\xc4\x8dinu sprva pride do reakcije med glicinom in paraformaldehidom v organskem topilu (kot sta npr. trietilamin ali metanol), pri \xc4\x8demer nastane bishidroksimetilglicin, nato pa se doda \xc5\xa1e dimetil fosfit. Slednji reagira s klorovodikovo kislino, pri \xc4\x8demer se hidroksimetilna skupina odcepi od du\xc5\xa1ikovega atoma, segrevan je pa pospe\xc5\xa1i hidrolizo obeh fosfatnih estrskih vezi._NEWLINE_Ta sinteti\xc4\x8dni pristop je odogovoren za velik dele\xc5\xbe proizvodnje glifosata na Kitajskem, pri \xc4\x8demer je bilo veliko dela vlo\xc5\xbeenega v recikliranje trietilamina in metanola.. Napredek je bil dose\xc5\xbeen tudi pri poskusu, da bi popolnoma odpravili potrebo po trietilaminu._NEWLINE_Glavna pot deaktivacije je hidroliza v aminometilfosfonsko kislino (AMPA).\n_START_SECTION_\nBiokemija\n_START_PARAGRAPH_\nGlifosat ubija rastline in \xc5\xa1tevilne bakterije, ker moti sintezo aromatskih aminokislin tirozina, triptofana in fenilalanina. Mehanizem temelji na onemogo\xc4\x8danju encima 5-enolpiruvil\xc5\xa1ikimat-3-fosfat sintaze (EPSPS), ki katalizira reakcijo piruvil\xc5\xa1ikimat-3-fosfata (S3P) in fosfoenolpiruvata, pri kateri se tvori 5-enol piruvil\xc5\xa1ikimat-3-fosfat (EPSP)._NEWLINE_EPSP se nato defosforilira v korizmat, ki je poglaviten predhodnik zgoraj navedenih aminokislin. Rastline te aminokisline potrebujejo za tvorbo beljakovin in drugotnih presnovkov, kot so folati, ubikinoni in naftokinon. _NEWLINE_Rentgenske kristalografske \xc5\xa1tudije glifosata in EPSPS ka\xc5\xbeejo, da glifosat zasede vezavno mesto za fosfoenolpiruvat, opona\xc5\xa1ajo\xc4\x8d pri tem vmesno stanje ternarnega kompleksa encimskih substratov. _NEWLINE_Glifosat zavira encime EPSPS razli\xc4\x8dnih vrst rastlin in mikrobov na razli\xc4\x8dnih ravneh. EPSPS proizvajajo samo rastline in mikrobi. Gena zanj v genomu sesalcev ni. Mikroflora nekaterih \xc5\xbeivali vsebuje EPSPS. Glifosat se absorbira skozi listje in v manj\xc5\xa1i meri skozi korenine. Zaradi tega na\xc4\x8dina delovanja u\xc4\x8dinkuje samo na aktivno rasto\xc4\x8de rastline; kaljenja semen ne prepre\xc4\x8duje.\n_START_SECTION_\nAnalitika\n_START_PARAGRAPH_\nZaradi visoke polarnosti je glifosat in njegov najpomembnej\xc5\xa1i metabolit AMPA s teko\xc4\x8dinsko kromatografijo te\xc5\xbeko lo\xc4\x8diti. Po ISO 21458 se zato obdela s Fmoc. Nastale derivate je mogo\xc4\x8de zaznati s pomo\xc4\x8djofluorescence _NEWLINE_. Moderne metode uporabljajo teko\xc4\x8dinsko kromatografijo a Tandem masno spektroskopijo (LC-MS/MS) vor.\n_START_SECTION_\nUsoda v okolju\n_START_PARAGRAPH_\nGlifosat tla mo\xc4\x8dno vsrkavajo, njegovi ostanki v tleh pa naj bi bili negibljivi. Podtalne in povr\xc5\xa1inske vode onesna\xc5\xbeuje v omejenem obsegu. Mikrobi v tleh glifosat hitro razgradijo v aminometilfosfonsko kislino (AMPA). \xc5\xa0irjenje glifosata in AMPA v talne vode zaradi njunih mo\xc4\x8dnih adsorpcijskih lastnosti ni verjetno. Kljub temu lahko onesna\xc5\xbei povr\xc5\xa1inske vode zaradi adsorpcije na suspendirane delce v vodi, kot se to pojavi npr. pri eroziji tal. Po mo\xc4\x8dnem de\xc5\xbeevju lahko pride do izpiranja pred kratkim nanesenega herbicida. \xc4\x8ce glifosat pride v povr\xc5\xa1insko vodo, se v stiku z vodo ali na soncu ne razgrajuje zlahka. _NEWLINE_Razpolovna doba glifosata v tleh je med 2 in 197 dnevi; razpolovna doba, realisti\xc4\x8dna za kmetijske povr\xc5\xa1ine, naj bi bila 47 dni. Talne in podnebne razmere vplivajo na obstojnost glifosata v tleh. Median razpolovne dobe glifosata v vodi je spremenljiv, od nekaj dni do 91 dni. Na eni merilni to\xc4\x8dki v Teksasu je razpolovna doba bila zgolj tri dni. V Iowi so na enem od mest izmerili razpolovno dobo 141 dni. Prisotnost glifosatovega presnovka AMPA so v \xc5\xa1vedskih gozdnih tleh dokazali tudi po dveh letih od uporabe glifosata. Obstojnost AMPA je bilo v tem primeru pripisati dejstvu, da so tla bila ve\xc4\x8dino leta zamrznjena. Adsorpcija in kasnej\xc5\xa1e spro\xc5\xa1\xc4\x8danje glifosata v tleh je odvisno od vrste tal. \xc5\xa0tudija adsorpcije pripravka RoundUpa iz leta 2009 je pokazala, da absorpcija v rastlinah zakasni kasnej\xc5\xa1o razgradnjo pesticida v tleh od dva- do \xc5\xa1estkrat._NEWLINE_Po podatkih Informacijskega centra ZDA glifosat ni vklju\xc4\x8den v seznam spojin, ki ga vodi Uprava za hrano in zdravila (FDA) v programu za nadzor nad ostanki pesticidov, prav tako ni vklju\xc4\x8den v program podatkov o pesticidih ministrstva za kmetijstvo. Terenske raziskave so sicer pokazale, da so ostanki glifosata prisotni v solati, korenju in je\xc4\x8dmenu do enega leta po obdelavi tal s 4,15 kg glifosata na hektar polja.\n_START_SECTION_\nUporaba\n_START_PARAGRAPH_\nGlifosat u\xc4\x8dinkovito uni\xc4\x8duje \xc5\xa1iroko paleto rastlin, med drugim trave, \xc5\xa1irokolistnice in lesnate rastline. V ZDA je eden od najpogosteje uporabljenih herbicidov._NEWLINE_Po koli\xc4\x8dini je eden od najpogosteje uporabljanih sredstev proti plevelu. Leta 2007 je bil glifosat najpogosteje uporabljan herbicid v poljedelstvu ZDA, 180 do 185 milijonov funtov (82.000 do 84.000 metrskih ton), za doma\xc4\x8do rabo in vrtnarstvo je \xc5\xa1lo 5 do 8 milijonov funtov (2.300 do 3.600 metrskih ton) in dr\xc5\xbeava je porabila 13 do 15 milijonov funtov (5.900 do 6.800 metrskih ton) za industrijo in prodajo. Pogosto se uporablja v kmetijstvu, vrtnarjenju, vinogradni\xc5\xa1tvu, gozdarstvu in na doma\xc4\x8dih vrtovih. Ima relativno majhen vpliv na nekatere vrste detelje._NEWLINE_Pogosto se glifosat razpr\xc5\xa1uje po mestnih plo\xc4\x8dnikih, po ulicah in po razpokah na plo\xc4\x8dnikih, kjer se plevel pogosto zara\xc5\xa1\xc4\x8da. Okoli 24\xc2\xa0% glifosata, ki se napr\xc5\xa1i na trdna tla, odte\xc4\x8de z vodo, zato je uporaba v naseljih eden od glavnih vzrokov za onesna\xc5\xbeenje povr\xc5\xa1inskih voda z glifosatom. Glifosat uporabljajo tudi za uni\xc4\x8devanje plevela na \xc5\xbeelezni\xc5\xa1kih progah in za odstranjevanje neza\xc5\xbeelenega vodnega rastlinstva. Od leta 1994 dalje se glifosat uporablja za \xc5\xa1kropljenje nasadov koke v Kolumbiji; maja 2015 je Kolumbija napovedala, da bo zaradi zaskrbljenosti glede strupenosti kemikalije za ljudi oktobra tega leta v teh programih nehala uporabljati glifosat. _NEWLINE_Glifosat se ne uporablja samo kot herbicid, temve\xc4\x8d tudi kot sredstvo za izsu\xc5\xa1itev pridelka (sikacijo); tako se na primer pove\xc4\x8da koncentracija saharoze v sladkornem trstu. \xc4\x8ce se glifosat napr\xc5\xa1i na rastline (npr. na \xc5\xbeito, je\xc4\x8dmen, oves) tik pred \xc5\xbeetvijo, je vpliv podoben kot pri sikantih: mrtva rastlina se osu\xc5\xa1i hitreje in enakomerneje. Tako posu\xc5\xa1eno polje je la\xc5\xbee in hitreje po\xc5\xbeeti, kar pomeni za kmeta prihranek v \xc4\x8dasu in denarju, posebnega pomena v severnej\xc5\xa1ih zemljepisnih \xc5\xa1irinah, kjer je obdoje rasti in zorenja kratko. . \xc4\x8ce je odmerek sredstva nepravilen, lahko zrna vsebujejo pretirano raven sledi, tako da pridelka ni mogo\xc4\x8de prodati.\n_START_SECTION_\nFormulacije in trgovska imena\n_START_PARAGRAPH_\nGlifosat tr\xc5\xbeijo v ZDA in drugje po svetu \xc5\xa1tevilna agrokemi\xc4\x8dna podjetja, v razli\xc4\x8dnih koncentracijah, z razli\xc4\x8dnimi adjuvansi in pod \xc5\xa1tevilnimi za\xc5\xa1\xc4\x8ditenimi imeni, kot so Roundup Ultra\xc2\xae (Monsanto), Glyphomax\xc2\xae (Dow AgroSciences), Silhouette\xc2\xae (Cenex/Land O\xe2\x80\x99Lakes), Rattler\xc2\xae (Helena Chemical) (Riverside/Terra) in Touchdown\xc2\xae (Zeneca). Na trgu v ZDA se trenutno nahaja ve\xc4\x8d kot 750 izdelkov na osnovi glifosata. Leta 2012 je bila pribli\xc5\xbeno polovica celotne svetovne porabe glifosata namenjena konvencionalnim pridelkom; Tihomorska Azija je bil najve\xc4\x8dji in najhitreje rasto\xc4\x8di trg. Kitajska je s pribli\xc5\xbeno 30\xc2\xa0% svetovnega izvoza najve\xc4\x8dji svetovni proizvajalec glifosata in njegovih predhodnikov. Klju\xc4\x8dni proizvajalci so Anhui Huaxing Chemical Industry Company, BASF, Bayer CropScience, Dow AgroSciences, DuPont, Jiangsu Good Harvest-Weien agrochemical Company, Monsanto, Nantong Jiangshan agrochemicals & Chemicals Co., NUFARM Limited, SinoHarvest, Syngenta, in Zhejiang Xinan Chemical Industrial Group Company. V Sloveniji ga pod imenom Boom Efekt proizvaja Pinus TKI iz Ra\xc4\x8d._NEWLINE_Monsanto je glifosat kot sredstvo za uni\xc4\x8devanje plevela patentiral v zgodnjih 70-ih letih, prvi komercialni proizvod pod imenom Roundup pa je dal na trg leta 1974. V ZDA si je podjetje pridr\xc5\xbealo izklju\xc4\x8dne pravice vse do septembra 2000, ko je patent prenehal veljati._NEWLINE_Glifosat je kisla molekula, zato se uporablja njena sol, kar izbolj\xc5\xa1a privzem v rastline. Kot protiion oz. bazi\xc4\x8dni del se najpogosteje uporabljajo izopropilamin, diamonij, monoamonij ali kalij. Nekatere blagovne znamke vsebujejo ve\xc4\x8d kot eno sol. Dolo\xc4\x8dena podjetja navajajo vsebnost v proizvodu kot kislinski ekvivalent (ae) glifosatne kisline, druga navajajo skupno koli\xc4\x8dino soli, tj. aktivne sestavine (AI - active ingredient) in baze, nekatera pa oboje. Za primerjavo uspe\xc5\xa1nosti razli\xc4\x8dnih pripravkov je treba vedeti, po kak\xc5\xa1ni formulaciji se izdelki pripravljajo, saj bazi\xc4\x8dni del ne prispeva k zatiranju plevela, in ker imajo razli\xc4\x8dne soli razli\xc4\x8dno molekulsko maso (kar spremeni koli\xc4\x8dinsko razmerje med kislino in bazo), je kislinski ekvivalent za opis in primerjavo med koncentracijami natan\xc4\x8dnej\xc5\xa1a metoda._NEWLINE_Nekaterim izdelkom dodajo pomo\xc5\xbena povr\xc5\xa1insko aktivna sredstva (adjuvansi), kot so surfaktanti, ki zmanj\xc5\xa1ujejo povr\xc5\xa1insko napetost nanesene kapljevine in omogo\xc4\x8dajo bolj\xc5\xa1o porazdelitev u\xc4\x8dinkovine. Obremenitev z adjuvansom se nana\xc5\xa1a na koli\xc4\x8dino adjuvansa, ki je \xc5\xbee dodan glifosatnemu izdelku. Polno obremenjeni izdelki vsebujejo vse potrebne adjuvanse, med drugim tudi surfaktante; nekateri izdelki pomo\xc5\xbenih snovi ne vsebujejo, drugi spet vsebujejo le omejeno (minimalno ali delno) koli\xc4\x8dino adjuvansa, tako da je treba pred uporabo prime\xc5\xa1ati povr\xc5\xa1insko aktivne snovi. Leta 2000 je bilo za potrebe v komercialnem kmetijstvu voljo ve\xc4\x8d kot 400 komercialnih dodatkov, ki jih je proizvajalo ve\xc4\x8d kot 34 razli\xc4\x8dnih podjetij._NEWLINE_Izdelki so najpogosteje na voljo v koncentracijah 120, 240, 360, 480 in 680 g/L u\xc4\x8dinkovine. Najpogostej\xc5\xa1i pripravek v kmetijstvu je 360 g/L, brez dodatkov ali pa z dodanimi povr\xc5\xa1insko aktivnimi sredstvi.\n_START_SECTION_\nMonsanto\n_START_PARAGRAPH_\nMonsanto je uporabo glifosata kot sredstva za zatiranje plevela razvil in patentiral na za\xc4\x8detku sedemdesetih let in ga dal prvi\xc4\x8d na trg leta 1974 pod imenom Roundup. Prvotni patent je sicer leta 1991 prenehal veljati, vendar je Monsanto v ZDA zadr\xc5\xbeal ekskluzivne pravice do septembra 2000, ko je prenehal veljati patent za izopropilaminsko sol. Leta 2009 je prodaja teh herbicidnih izdelkov zna\xc5\xa1ala le 10\xc2\xa0% prihodkov Monsanta, v prvi vrsti zaradi konkurence v obliki drugih herbicidov na osnovi glifosata; izdelki Roundup (med njimi so tudi gensko spremenjena semena) pa so predstavljali okoli bruto dohodka. Aktivna u\xc4\x8dinkovina Monsantovih herbicidov je izopropilaminska sol glifosata. V nekaterih recepturah je tudi pomemben surfaktant polietoksiliran lojni amin._NEWLINE_Monsanto tudi izdeluje seme, ki zraste v gensko spremenjene rastline, ki so tolerantne do glifosata. Geni v teh izdelkih so patentirani. Te vrste posevki omogo\xc4\x8dajo poljedelcu, da z glifosatom zatira plevel med rastjo pridelka. Soja je bila prva gensko spremenjena rastlina z odpornostjo proti glifosatu. Leta 2003 je Monsanto patentiral uporabo glifosata pri zatiranju zajedavcev. Leta 2017 je Monsanto dal na trg recepturo Roundup brez glifosata, kot herbicid za travnike.\n_START_SECTION_\nStrupenost\n_START_PARAGRAPH_\nGlifosat je ena od u\xc4\x8dinkovin v herbicidnih pripravkih, ki snov vsebujejo. Komercialni pripravki glifosata poleg njegove soli vsebujejo dodatke, kot so surfaktanti, ki se po naravi in koncentraciji med seboj razlikujejo. Toksikologi so zato glifosat preu\xc4\x8devali kot samostojno spojino in pa kot sestavino razli\xc4\x8dnih pripravkov._NEWLINE_Po smernicah WHO za kvaliteto pitne vode (\xc4\x8detrta izdaja, 2011) je vsebnost preostankov glifosata v pitni vodi dale\xc4\x8d pod vrednostmi, ki so za zdravje nevarne. ADI, dopustni dnevni vnos, je v EU najve\xc4\x8d \xc2\xa00,3\xc2\xa0mg/kg. AOEL - dopustna izpostavljenost izvajalca varstva rastlin  - zna\xc5\xa1a 0,2\xc2\xa0mg/kg telesne te\xc5\xbee. IC\xe2\x82\x85\xe2\x82\x80, 50-odstotna vrednost maksimalne inhibitorne koncentracije, za progesteron pa le\xc5\xbei pri mi\xc5\xa1jih kulturah po eni od \xc5\xa1tudij za Roundup pri 24,4\xc2\xa0mg/l.\n_START_SECTION_\nLjudje\n_START_PARAGRAPH_\nObstajajo omejeni dokazi, da izpostavljenost velikim koli\xc4\x8dinam glifosata lahko pri ljudeh pove\xc4\x8da tveganje za raka, vendar zanesljivega dokaza za tak\xc5\xa1no tveganje zaradi obi\xc4\x8dajne uporabe, na primer na doma\xc4\x8dem vrtu, ni._NEWLINE_Pregledni \xc4\x8dlanek za leto 2014 je poro\xc4\x8dal o signifikantni povezanosti med limfomom celic B in poklicno izpostavljenostjo glifosatu. Marca 2015 je Mednarodna agencija za raziskave raka Svetovne zdravstvene organizacije glifosat na osnovi epidemiolo\xc5\xa1kih raziskav, \xc5\xa1tudij na \xc5\xbeivalih, in poskusov in vitro glifosat razvrstila v kategorijo 2A, to je kot snov, ki je \xc2\xbbza ljudi\xc2\xa0verjetno\xc2\xa0rakotvorna\xc2\xab. V letu 2016 pa je skupno sre\xc4\x8danje strokovne skupine Zdru\xc5\xbeenih narodov (FAO) za ostanke pesticidov v \xc5\xbeivilih in okolju ter osrednje skupine Svetovne zdravstvene organizacije za oceno ostankih pesticidov zaklju\xc4\x8dilo, da je na podlagi razpolo\xc5\xbeljivih dokazov \xc2\xbbmalo verjetno, da bi zaradi izpostavljenost prek prehrane glifosat za ljudi predstavljal nevarnost za raka\xc2\xab.\n_START_SECTION_\nDrugi sesalci\n_START_PARAGRAPH_\nZa glifosat se \xc5\xa1teje, da je za sesalce \xc2\xbbnizko do zelo nizko toksi\xc4\x8den\xc2\xab. Smrtni odmerek (LD\xe2\x82\x85\xe2\x82\x80) glifosata je 5.000 mg / kg za podgane, 10.000 mg / kg za mi\xc5\xa1i in 3530 mg / kg za koze. Akutni ko\xc5\xbeni odmerek LD\xe2\x82\x85\xe2\x82\x80 pri kuncih je nad 2 g / kg. LD \xe2\x82\x85\xe2\x82\x80\xe2\x82\x9b pri sesalcih se \xc5\xa1teje za nizko do zelo nizko strupenost. Znaki zastrupljenja z glifosatom se pri \xc5\xbeivalih obi\xc4\x8dajno pojavijo pol ure do 2 uri po zau\xc5\xbeitju dovolj velike doze, med drugim gre sprva za razdra\xc5\xbeljivost in tahikardijo, ataksijo, depresijo in bradikardijo, pri resnej\xc5\xa1ih primerih pa se lahko sprevr\xc5\xbeejo v kolaps in kr\xc4\x8de. _NEWLINE_Pregled neobjavljenih kratkoro\xc4\x8dnih testov na zajcih s prehranjevanjem poro\xc4\x8da o resnih zastrupitvah pri 150 mg / kg / dan, z odmerki \xc2\xbbbrez opaznih ne\xc5\xbeelenih u\xc4\x8dinkov\xc2\xab\xc2\xa0(NOAEL) med 50 do 200 mg / kg / dan. _NEWLINE_Glifosat ima lahko rakotvorne u\xc4\x8dinke pri sesalcih (ne-ljudeh). Med drugim gre za pove\xc4\x8dano pogostnost karcinoma ledvi\xc4\x8dnih tubul in hemangiosarkoma pri mi\xc5\xa1jih samcih, in pove\xc4\x8dan adenom oto\xc4\x8dkov v trebu\xc5\xa1ni slinavki pri podganjih samcih._NEWLINE_Herbicidi, ki temeljijo na glifosatu, lahko pri sesalcih povzro\xc4\x8dijo smrtno nevarne aritmije. Dokazano je tudi, da te vrste herbicidi povzro\xc4\x8dajo neposredne elektrofiziolo\xc5\xa1ke spremembe v kardiovaskularnih sistemih podgan in kuncev.\n_START_SECTION_\nVodna fauna\n_START_PARAGRAPH_\nZa sladkovodne nevreten\xc4\x8darje (vrste neopredeljene) ima glifosat 48-urno LC \xe2\x82\x85\xe2\x82\x80 v obmo\xc4\x8dju od 55 do 780 dnm. 96-urna LC \xe2\x82\x85\xe2\x82\x80 je 281 dnm za garnele vrste Palaemonetas vulgaris in 934 dnm za rakovice vrste Uca pagilator. Na osnovi teh vrednosti naj bi glifosat bil \xc2\xbbrahlo strupen do prakti\xc4\x8dno nestrupen\xc2\xab\n_START_SECTION_\nProtimikrobna dejavnost\n_START_PARAGRAPH_\nProtimikrobno dejavnost glifosata je mikrobiolo\xc5\xa1ka literatura opisala ob njegovem odkritju leta 1970, opis njegovega mehanizma v letu 1972. U\xc4\x8dinkovitost je bila opisana za \xc5\xa1tevilne bakterije in glive. Glifosat lahko kontrolira rast apikompleksnih zajedavcev, kot so Toxoplasma gondii, Plasmodium falciparum in Cryptosporidium parvum, tako da se je obravnaval kot protimikrobno sredstvo pri sesalcih. Pri nekaterih vrstah Rhizobium, ki so pri soji pomembne za vezavo du\xc5\xa1ika, lahko pride, posebno \xc5\xa1e pod stresom vlage, do inhibicije.\n_START_SECTION_\nOrganizmi v tleh\n_START_PARAGRAPH_\nKo pride glifosat v stik s tlemi, se lahko ve\xc5\xbee na delce v njih, kar upo\xc4\x8dasni njegovo razgradnjo.  Kmetje so zaznali spremembe v teksturi tal: zemlja je bila bolj zbita, na koreninah koruze je bilo videti manj vozli\xc4\x8dev. V blatu iz \xc4\x8distilnih naprav nevezani glifosat razgradijo bakterije. Ostanki glifosata in njegovega razpadnega produkta AMPA so po ustaljenem mnenju toksikolo\xc5\xa1ko in okoljsko veliko bolj prijazni, kot je ve\xc4\x8dina herbicidnih nadomestkov za glifosat. Meta analiza iz leta 2016 je zaklju\xc4\x8dila, da pri tipi\xc4\x8dni uporabi glifosat ni vplival na mikrobiolo\xc5\xa1ko biomaso tal ali respiracijo.297/5000 V pregledu leta 2016 je bilo ugotovljeno, da so v razli\xc4\x8dnih poskusih ugotovili neenotne u\xc4\x8dinke glifosata na de\xc5\xbeevnike; na nekatere vrste snov ni vplivala, spet druge pa so izgubile te\xc5\xbeo ali pa se izogibale s snovjo obdelani prsti. Da se ugotovi vpliv glifosata na de\xc5\xbeevnike v zapletenih sistemih, so potrebne dodatne raziskave.\n_START_SECTION_\nPripravki na osnovi glifosata\n_START_PARAGRAPH_\nPripravki na temelju glifosata lahko vsebuje \xc5\xa1tevilne dodatke, ki se razumejo kot poslovna skrivnost. Povr\xc5\xa1insko aktivne snovi se uporabljajo v herbicidnih pripravkih kot vla\xc5\xbeila, ker pove\xc4\x8dujejo pokritost in pomagajo herbicidu ali herbicidom prodreti v liste rastlin. Kot adjuvansi za kmetijstvo so povr\xc5\xa1insko aktivne snovi \xc5\xbee kot primes prisotne v komercialnih pripravkih, kot je Roundup, ali pa jih je mogo\xc4\x8de kupiti lo\xc4\x8deno in prime\xc5\xa1ati (v rezervoarju) na kraju samem._NEWLINE_Polietoksilirani lojev amin (POEA) je povr\xc5\xa1insko aktivno sredstvo, uporabljeno v prvotni formulaciji Roundup; obi\xc4\x8dajno se uporablja tudi dandanes. Razli\xc4\x8dne verzije Roundupa so vsebovale razli\xc4\x8dne odstotke POEA. \xc4\x8ceprav Monsanto v Podatkih o izdelku ne navaja povr\xc5\xa1insko aktivnih snovi in njihovih dele\xc5\xbeev, je poro\xc4\x8dilo vlade ZDA iz leta 1997 navedlo za Roundup 15\xc2\xa0% POEA in za Roundup Pro 14,5\xc2\xa0%. Pregled literature, ki ga je objavila EPA leta 1997, je ugotovil, da je POEA je za ribe in dvo\xc5\xbeivke bolj strupen kot pa glifosat sam.\n_START_SECTION_\nLjudje\n_START_PARAGRAPH_\nV pregledu iz leta 2000 je bilo ugotovljeno, da \xc2\xbbv sedanjih pogojih in pri pogojih, ki se pri\xc4\x8dakujejo v novih uporabah, ni mo\xc5\xbenosti, da bi Herbicid Roundup pomenil tveganje za zdravje ljudi\xc2\xab Pregledni \xc4\x8dlanek Evropske unije iz leta 2002  je pri\xc5\xa1el do istega zaklju\xc4\x8dka. _NEWLINE_Meta-analiza iz leta 2012 vseh epidemiolo\xc5\xa1kih \xc5\xa1tudij o izpostavljenosti pripravkom na osnovi glifosata ni pokazala nobene povezave s katero koli vrsto raka.  Leta 2013 je nem\xc5\xa1ki Institut za oceno tveganja objavil sistemati\xc4\x8dni pregled epidemiolo\xc5\xa1kih \xc5\xa1tudij delavcev, ki uporabljajo pesticide in ki so bili izpostavljeni glifosatnim formulacijam; naletel ni na nobeno pomembno ogro\xc5\xbeanje, poleg tega je komentiral, da so \xc2\xbbdostopni podatki protislovni in dale\xc4\x8d od tega, da bi bili prepri\xc4\x8dljivi\xc2\xab Vendar pa je leta 2014 meta-analiza istih raziskav ugotovila korelacijo med poklicno izpostavljenostjo pripravkom na osnovi glifosata in pove\xc4\x8danemu tveganju za  limfom celic B, to najpogostej\xc5\xa1o vrsto ne-Hodgkinovega limfoma. Delavci, izpostavljeni glifosatu, so imeli pribli\xc5\xbeno dvakrat vi\xc5\xa1jo verjetnost,da zbolijo za B celi\xc4\x8dnim limfomom._NEWLINE_Kako akutna je strupenost, je odvisno od odmerka; izpostavljenost ko\xc5\xbee pripravkom za neposredno uporabo lahko povzro\xc4\x8di razdra\xc5\xbeenje in ob\xc4\x8dasno so poro\xc4\x8dali o kontaktnem dermatitisu. Ti u\xc4\x8dinki so verjetno posledica konzervansa benzizotiazolin-3-on. Hude opekline ko\xc5\xbee so zelo redke. Vdihavanje je manj pogosta pot izpostavljenosti, lahko pa razpr\xc5\xa1ena megla povzro\xc4\x8di slabe ob\xc4\x8dutke, neprijeten okus v ustih in mravljince in razdra\xc5\xbeeno grlo. Izpostavljenost o\xc4\x8desu lahko privede do blagega vnetja ro\xc5\xbeenice. Lahko pride do povr\xc5\xa1inske po\xc5\xa1kodbe ro\xc5\xbeenice, \xc4\x8de se o\xc4\x8di ne izplakne takoj ali pa premalo. Poro\xc4\x8dali so o smrti zaradi namerno previsokega odmerka.  Zau\xc5\xbeitje 85 do 200 ml izdelka Roundup (v obliki 41\xc2\xa0% raztopine) je povzro\xc4\x8dilo smrt po nekaj urah, obstajajo pa tudi primeri, kjer doza 500 ml ni imela ve\xc4\x8d kot samo mile oziroma zmerne u\xc4\x8dinke .Zau\xc5\xbeitje ve\xc4\x8d kot 85 ml koncentriranega izdelka lahko povzro\xc4\x8di resne simptome pri odraslih, tako opekline zaradi jedkosti, pa tudi po\xc5\xa1kodbe ledvic in jeter. Bolj resni primeri ka\xc5\xbeejo znake kot so \xc2\xbbrespiratorna stiska, zmanj\xc5\xa1ana zavest, plju\xc4\x8dni edem, infiltracija na rentgenski sliki prsnega ko\xc5\xa1a, \xc5\xa1ok, aritmija, odpoved ledvic, ki zahteva hemodializo, presnovna acidoza in hiperkaliemija\xc2\xab; preden nastopi smrt, pogosto pride do bradikardije in ventrikularne aritmije.\n_START_SECTION_\nDruge \xc5\xbeivali\n_START_PARAGRAPH_\n2000 Pregled ekotoksikolo\xc5\xa1kih podatkov o Roundupu iz leta 2000 navaja najmanj 58 \xc5\xa1tudij o u\xc4\x8dinkih Roundupa na razli\xc4\x8dne organizme. Ta pregled je pri\xc5\xa1el do zaklju\xc4\x8dka, da\xc2\xa0\xc2\xbb... je za uporabo Roundupa na kopnem pri\xc4\x8dakovati minimalno akutno in kroni\xc4\x8dno tveganje, kar se mo\xc5\xbene izpostavljenosti ne-ciljnih organizmov ti\xc4\x8de\xc2\xab._NEWLINE_V \xc5\xa1tudijah vpliva na sposobnost razmno\xc5\xbeevanja pri podganah in kuncih niso opazili \xc5\xa1kodljivih u\xc4\x8dinkov na matere ali potomstvo pri odmerkih pod 175-293 mg / kg telesne te\xc5\xbee na dan.\n_START_SECTION_\nRibe\n_START_PARAGRAPH_\nMonsanto in druga podjetja proizvajajo izdelke z glifosatom, ki vsebujejo alternativne povr\xc5\xa1insko aktivne snovi, posebej pripravljene za vodno uporabo, kot je na primer Monsantov \xc2\xbbBiactive\xc2\xab\xc2\xa0in \xc2\xbbAquaMaster\xc2\xab.  Pripravki na osnovi glifosata so za dvo\xc5\xbeivke in ribe veliko bolj strupeni kot pa glifosat sam.  V vodnih okoljih ima POEA dalj\xc5\xa1o razpolovno dobo (21\xe2\x80\x9342 dni) kot pa glifosat (7\xe2\x80\x9314 dni).\n_START_SECTION_\nDvo\xc5\xbeivke\n_START_PARAGRAPH_\nNekateri raziskovalci so izrazili mnenje, da se zaradi njihovega na\xc4\x8dina \xc5\xbeivljenja u\xc4\x8dinki pesticidov na dvo\xc5\xbeivke lahko razlikujejo od u\xc4\x8dinkov na druge \xc5\xbeivalske vrste; dvo\xc5\xbeivke so lahko da bolj ob\xc4\x8dutljive za strupenost pesticidov, saj se pogosto raje razmno\xc5\xbeujejo v plitvih, stoje\xc4\x8dih in obrobnih vodah. Ti habitati formalno ne spadajo med vode, lahko pa v primerjavi z ve\xc4\x8djimi vodnimi telesi vsebujejo vi\xc5\xa1je koncentracije pesticidov. \xc5\xa0tudije razli\xc4\x8dnih dvo\xc5\xbeivk so dokazale, da so pripravki, ki vsebujejo POEA, za li\xc4\x8dinke dvo\xc5\xbeivk strupeni. Znaki strupenosti so med drugim motnje v morfologiji \xc5\xa1krg in smrtnost zaradi izgube osmotske stabilnosti ali zaradi zadu\xc5\xa1itve. Pri subletalnih koncentracijah je izpostavljenost POEA ali zmesem glifosata / POEA povezana z znaki kot so zapoznel ali pospe\xc5\xa1en razvoj, manj\xc5\xa1a velikost ob preobrazbi, napake v razvoju repa, ust, o\xc4\x8di in glave, histolo\xc5\xa1ki znaki spolnih sprememb in simptomi oksidativnega stresa_NEWLINE_\xc5\xa0tudija razli\xc4\x8dnih formulacij glifosata iz leta 2003 je ugotovila, da so \xc2\xbbocene tveganja na podlagi ocenjenih in izmerjenih koncentracij glifosata, do katerih bi pri\xc5\xa1lo pri nadzoru nad neza\xc5\xbeelenimi rastlinami v mokri\xc5\xa1\xc4\x8dih in nad-vodnih razmerah pokazale, da je tveganje za vodne organizme zanemarljivo ali majhno pri koli\xc4\x8dinah pod 4 kg / ha in le nekoliko pove\xc4\x8dano pri koli\xc4\x8dinah 8 kg / ha.\xc2\xab Upo\xc5\xa1tevati pa je \xc5\xa1e en vidik na tem podro\xc4\x8dju, namre\xc4\x8d da so dvo\xc5\xbeivke \xc5\xa1e posebej ob\xc4\x8dutljive na u\xc4\x8dinke POEA, \xc5\xa1e posebej zato, ker imajo za razmno\xc5\xbeevanje raje plitve, stoje\xc4\x8de, obre\xc5\xbene vode, ki na poljedelskih obmo\xc4\x8djih pogosto vsebujejo vi\xc5\xa1je ravni POEA. Pri pripravkih na osnovi glifosata so ugotovili resne subletalne u\xc4\x8dinke na vodne \xc5\xbeivali._NEWLINE_Meta-analiza iz leta 2013 je pregledala razpolo\xc5\xbeljive podatke v zvezi z mo\xc5\xbenimi vplivi herbicidov na osnovi glifosata na dvo\xc5\xbeivke. Po mnenju avtorjev uporaba herbicidov na osnovi glifosata ne more biti glavni vzrok za padec pri dvo\xc5\xbeivkah; do ve\xc4\x8dine zmanj\xc5\xa1anj je pri\xc5\xa1lo pred \xc5\xa1iroko uporabo glifosata ali v nedotaknjenih tropskih obmo\xc4\x8djih z minimalno izpostavljenostjo glifosatu. Avtorji so priporo\xc4\x8dili nadaljnje raziskave kroni\xc4\x8dne toksi\xc4\x8dnosti razli\xc4\x8dnih \xc5\xbeivalskih vrst v razvojni fazi, in sicer na okoljskih ravneh glifosata, poleg tega nadaljnjo analizo podatkov, pomembnih za odgovor na vpra\xc5\xa1anje, kak\xc5\xa1no (\xc4\x8de sploh kak\xc5\xa1no) vlogo igra glifosat pri upadu v dvo\xc5\xbeivkah po celem svetu - dvo\xc5\xbeivke bi bilo smiselno dodati v portfolio standardiziranih testov.\n_START_SECTION_\nDruga vodna fauna\n_START_PARAGRAPH_\nPripravki na osnovi glifosata lahko povzro\xc4\x8dijo oksidativni stres pri \xc5\xbeabjih paglavcih in pacifi\xc5\xa1kih ostrigah.\n_START_SECTION_\nU\xc4\x8dinek na zdravje rastlin\n_START_PARAGRAPH_\nAvtorji naslednjega \xc4\x8dlanka  v \xc2\xbbCrop science\xc2\xab\xc2\xa0so dokazali korelacijo med pove\xc4\x8dano ravnjo oku\xc5\xbebe p\xc5\xa1enice s snetjo Fusarium in uporabo glifosata, vendar \xc2\xbbzaradi narave te \xc5\xa1tudije ni bilo mogo\xc4\x8de ugotoviti, ali gre pri predhodni uporabi GF (glifosat formulacij) in pojavu FHB za vzro\xc4\x8dno odvisnost\xc2\xab. Druge raziskave so ugotovile vzro\xc4\x8dno razmerje med glifosatom in zmanj\xc5\xa1ano odpornostjo proti bolezni. Uporaba glifosata vpliva na pogostnost raznih vrst endofitnih bakterij v rastlinah gostiteljicah.\n_START_SECTION_\nEndokrine motnje\n_START_PARAGRAPH_\nLeta 2007 je EPA izbrala glifosat za nadaljnji pregled v okviru programa Presevanje endokrinih disruptorjev (EDSP - Endocrine Disruptor Screening Program). Izbor za ta program temelji na raz\xc5\xa1irjenosti uporabe snovi in sam po sebi ne predstavlja konkretnega suma na endokrino delovanje. 29. junija 2015 je EPA v Zaklju\xc4\x8dku Dela I EDSP objavila za glifosat priporo\xc4\x8dilo, da se snovi ne vklju\xc4\x8di v Del II programa. Tako imenovani Sklep na osnovi te\xc5\xbee dokazov pravi, da\xc2\xa0\xc2\xbb... ni prepri\xc4\x8dljivih dokazov za mo\xc5\xbenost interakcije z estrogenskimi, androgenskimi in \xc5\xa1\xc4\x8ditni\xc4\x8dnimi potmi\xc2\xab.\n_START_SECTION_\nGenetske okvare\n_START_PARAGRAPH_\nVe\xc4\x8d projektov  mutagenskih u\xc4\x8dinkov ni ugotovilo, tako da se glifosat ne nahaja v podatkovnih bazah Agencije za za\xc5\xa1\xc4\x8dito okolja ZDA (EPA) in Mednarodne agencije za raziskave raka (IARC). Obstajajo tudi raziskave, po katerih je glifosat lahko da mutagen. Monografija IARC navaja, da pripravki na temelju glifosata pri ve\xc4\x8d pomembnej\xc5\xa1ih \xc5\xbeivalskih taksonih povzro\xc4\x8dajo in vitro  prelome v verigi DNA.\n_START_SECTION_\nEvropska agencija za varnost hrane\n_START_PARAGRAPH_\nSistemati\xc4\x8dni pregled iz leta 2013, ki ga je s strani nem\xc5\xa1ki in\xc5\xa1titut za oceno tveganja (BfR) opravil v okviru pregleda EFSA, vklju\xc4\x8duje oceno epidemiolo\xc5\xa1kih \xc5\xa1tudij, \xc5\xbeivalskih testov in in vitro \xc5\xa1tudij; v zaklju\xc4\x8dku pravi, da razvrstitev med rakotvorne snovi in temu ustrezno ozna\xc4\x8devanje nista upravi\xc4\x8dena, zato razvrstitve med rakotvorne snovi, bodisi v razred 1A bodisi 1B, ne priporo\xc4\x8da. Poro\xc4\x8dilo EFSA je bilo objavljeno marca 2014 in do maja 2014 je bilo mo\xc5\xbeno odgovoriti nanj   Ker ponovne vrednotenje kasni zaradi razlogov, na katere v postopek vpletene stranke nimajo nobenega vpliva, je komisija EU 20. oktobra 2015 prvotno do konca 2015 veljavno odobritev podalj\xc5\xa1ala do 30. junija 2016. _NEWLINE_EFSA je 12. Novembra 2015 objavila povzetek toksikolo\xc5\xa1kega ovrednotenja glifosata. Po na novo opravljeni oceni EPSA ni verjetno, da bi glifosat predstavljal nevarnost za nastanek raka pri ljudeh. V zaklju\xc4\x8dkih ocene predlaga nov varnostni ukrep za zaostritev nadzora nad ostanki glifosata v hrani. Ugotovitev bo del argumentacije Evropske komisije glede vpra\xc5\xa1anja, ali glifosat dalje ostane na seznamu v EU odobrenih aktivnih snovi, ravno tako bo del zahtev glede ponovnih varnostnih ocen za uporabo pesticidov v dr\xc5\xbeavah \xc4\x8dlanicah.Ocena EPSA, da glifosat za ljudi z vidika rakotvornosti ni nevaren, je naletela na kritiko strokovnjakov in znanstvenikov s podro\xc4\x8dja prehrane, kot tudi uradnih krogov v ZR Nem\xc4\x8diji, saj predlog za podalj\xc5\xa1anje ignorira ugotovitve in sklepe IARC._NEWLINE_V EU je uporaba glifosata dovoljena. Sprejemljivi dnevni vnos (ADI) zna\xc5\xa1a 0,3 in dopustna izpostavljenost izvajalca varstva rastlin (AOEL) 0,2 Miligrama na kilogram telesne te\xc5\xbee in na dan. Omejitve mejnih vrednostih za ostanke v hrani so vedno povezane z u\xc4\x8dinkovino/kombinacijo kultur in upo\xc5\xa1tevajo pri tem konkretno vrsto uporabe. Za glifosat so tako mejne vrednosti postavljene glede na kulturo in na vrsto uporabe. Mejna vrednost za uporabo kot sredstvo za uni\xc4\x8devanje plevela v \xc5\xbeitnih pridelkih zna\xc5\xa1a na primer za ri\xc5\xbe in ajde 0,1\xc2\xa0mg na kilogram pridelka. \xc4\x8ce se glifosat uporablja kot sikant pred \xc5\xbeetvijo pridelka, velja za p\xc5\xa1enico in r\xc5\xbe, mejna vrednost za ostanek snovi 10\xc2\xa0mg na kilogram pridelka._NEWLINE_Sedanje dovoljenje EU je bila podeljeno leta 2002 in prvotno naj bi se izteklo 31. decembra 2015. V okviru rednega pregleda odobritev za u\xc4\x8dinkovine v pesticidih je nem\xc5\xa1ki Zvezni in\xc5\xa1titut za oceno tveganja (BfR) decembra 2013 objavil svojo oceno tveganja za zdravje. Analiza \xc5\xa1tevilnih novih \xc5\xa1tudij pri laboratorijskih \xc5\xbeivalih ni ugotovila nobenih znakov rakotvornosti, \xc5\xa1kodljivih u\xc4\x8dinkov za plodnost ali mutagenosti glifosata. Po novi oceni ni bilo nobenih razlogov za spremembe v mejnih vrednostih. _NEWLINE_Februarja 2015 so na sre\xc4\x8danju strokovnjakov v EFSA predstavili revidirano poro\xc4\x8dilo Zveznega in\xc5\xa1tituta za oceno tveganja (BFR), ki je bilo namenjeno oceni glifosata glede nevarnosti za zdravje. Poro\xc4\x8dilo je BfR kasneje ponovno dopolnil, med drugim s tabelami in uredni\xc5\xa1kimi spremembami, ki naj bil razjasnile nekatera vpra\xc5\xa1anja. BfR je to dodano spremenjeno razli\xc4\x8dico poro\xc4\x8dila 1. aprila 2015 poslal Zveznemu uradu za varstvo potro\xc5\xa1nikov in varnost hrane (BVL) za dostavo EFSA in s tem zaklju\xc4\x8dil svojo predhodno delo v odobritvenem procesu EU_NEWLINE_20. oktobra 2015 je Komisija EU dovoljenje, ki se konec leta 2015 izteklo, podalj\xc5\xa1ala do 30. junija 2016, glede na to, da je nova ocena kasnila iz razlogov, na katere naro\xc4\x8dnik ocene ni imel nobenega vpliva.  EFSA je 12. novembra 2015 objavila povzetek toksikolo\xc5\xa1ke ocene glifosata.  V pristojnih gremijih dr\xc5\xbeav \xc4\x8dlanic EU ni bilo mogo\xc4\x8de najti zanesljive ve\xc4\x8dine niti za niti proti novemu dovoljenju, tako da je junija 2016 Komisija EU bila primorana, veljavnost starega dovoljenja podalj\xc5\xa1ati za nadaljnjih 18 mesecev do konca 2017._NEWLINE_Januarja 2017 je Evropska komisija obvestila javnost o Evropske dr\xc5\xbeavljanski pobudi  \xc2\xbbPrepovejmo glifosat ter obvarujmo ljudi in okolje pred strupenimi pesticidi\xc2\xab, ki Evropsko komisijo poziva, naj dr\xc5\xbeavam \xc4\x8dlanicam predlaga prepoved glifosata, izvede reformo postopka odobritve pesticidov in za celotno EU dolo\xc4\x8di zavezujo\xc4\x8de cilje glede zmanj\xc5\xa1evanja uporabe pesticidov.\n_START_SECTION_\nAgencija za za\xc5\xa1\xc4\x8dito okolja ZDA\n_START_PARAGRAPH_\nAgencija za za\xc5\xa1\xc4\x8dito okolja ZDA v zadnjem pregledu glifosata leta 1993 meni, da glifosat ni rakotvoren in da ima relativno nizko dermalno in oralno akutno strupenost. EPA je preverila model \xc2\xbbza najslab\xc5\xa1i primer\xc2\xab\xc2\xa0nevarnosti pri prehrani posameznika, ki se vse \xc5\xbeivljenje hrani v celoti s pridelki s \xc5\xa1kropljenih polj, z ostanki glifosata na najvi\xc5\xa1jih ravneh. Ta model je nakazal, da pod takimi pogoji ni pri\xc4\x8dakovati zdravju \xc5\xa1kodljivih posledic. Marca 2015 je EPA bila na tem, da ponovni preveri toksi\xc4\x8dnost glifosata.\n_START_SECTION_\nSvetovna zdravstvena organizacija\n_START_PARAGRAPH_\nMarca 2015 je Mednarodna agencija za raziskave raka objavila povzetek nastajajo\xc4\x8de monografije o glifosata, ki snov razvr\xc5\xa1\xc4\x8da med \xc2\xbbverjetno rakotvorne za ljudi\xc2\xab\xc2\xa0(kategorija 2a). Na temelju epidemiolo\xc5\xa1kih \xc5\xa1tudij, testov na \xc5\xbeivalih, in in vitro preizkusov ugotavlja IARC, da obstajajo \xc2\xbbomejeni dokazi\xc2\xab\xc2\xa0za rakotvornost glifosata pri ljudeh (nevarnost za ne-Hodgkinove limfome).    Nem\xc5\xa1ki in\xc5\xa1titut za oceno tveganja je odgovoril, da je delovna skupina pregledala le izbor virov, ki jih je bila pregledala dotlej, in pri tem argumentiral, da druge \xc5\xa1tudije, med njimi pogosto citirana kohortna \xc5\xa1tudija \xc2\xbbZdravje v kmetijstvu\xc2\xab\xc2\xa0(Agricultural Health Study) razvrstitve ne podpira.  Poro\xc4\x8dilo IARC ni vklju\xc4\x8dilo nem\xc5\xa1ke zakonodajne \xc5\xa1tudije, objavljene decembra 2014, tudi ne raziskav, ki jih je financirala industrija. IARC poleg tega tudi ne ocenjuje tveganja, njen cilj je klasificirati nevarnost za raka in \xc2\xbbnekaj pozitivnih ugotovitev lahko zado\xc5\xa1\xc4\x8da, da se nevarnost objavi, kljub drugim \xc5\xa1tudijam z negativnim izidom.\xc2\xab\n_START_SECTION_\nOdpornost\n_START_PARAGRAPH_\nOdpornost se razvije potem, ko je bila populacija plevela podvr\xc5\xbeena intenzivnemu selektivnemu pritisku v obliki ponavljajo\xc4\x8dih se odmerkov enega in istega herbicida.  Proti herbicidu odporen plevel so imenovali \xc2\xbbsuper plevel\xc2\xab.  Prvi dokumentirani primeri odpornosti plevela proti glifosatu so se pojavili v Avstraliji leta 1996, \xc5\xa1lo je za togo ljuljko (Lolium rigidum), na podro\xc4\x8dju Orange, New South Wales.   Leta 2006 so kme\xc4\x8dka zdru\xc5\xbeenja poro\xc4\x8dala o 107 biotipih plevela med 63 vrstami plevela, ki so kazale odpornost proti herbicidom. Leta 2009 so v Kanadi odkrili prvo odporno travo (ambrozija velikanka), za 15 plevelnih vrst so tedaj potrdili, da so odporne proti glifosatu.  Leta 2010 je v 22 dr\xc5\xbeavah. ZDA bilo prizadetih 28.000 to 40.000 km\xc2\xb2, to je okoli 5\xc2\xa0% s koruzo, sojo, in bomba\xc5\xbeem zasajene povr\xc5\xa1ine. Leta 2012 je Charles Benbrook poro\xc4\x8dal o 22 v ZDA odkritih vrstah super plevela, oku\xc5\xbeenih je bilo ve\xc4\x8d kot 5,7 milijona ha; raziskava Dow AgroSciences poro\xc4\x8da o 40 milijonih ha Leta 2014 je na Mednarodnem seznamu na herbicide odpornega plevela najti 211 proti glifosatu odpornih rastlin. _NEWLINE_V odgovor na odporni plevel so kmetje odstranjevali plevel ro\xc4\x8dno, s traktorji orali zemljo med polj\xc5\xa1\xc4\x8dinami in poleg glifosata uporabljali \xc5\xa1e druge herbicide._NEWLINE_V zbirki odpornih plevelov Monsanta je najti rastline, ki imajo do 160 dodatnih kopij gena za EPSPS , to je gena za encim, ki moti glifosat.\n_START_SECTION_\nPalmerjev amarant\n_START_PARAGRAPH_\nLeta 2004 so v Georgiji odkrili varianto Amaranthus palmeri, ki je odporna na glifosat; odkritje so leta 2005 potrdili.  Leta 2005 so odporno vrsto odkrili tudi v Severni Karolini. Ob\xc5\xa1irna raba pridelkov Roundup Ready je povzro\xc4\x8dila izjemen selekcijski pritisk, na katerega je plevel reagiral z odpornostjo proti herbicidu. Ta variacija plevela je sedaj raz\xc5\xa1irjena po vsem jugovzhodu Zdru\xc5\xbeenih dr\xc5\xbeav. O primerih so poro\xc4\x8dali tudi v Teksasu in Virginiji.\n_START_SECTION_\nConyza\n_START_PARAGRAPH_\nConyza bonariensis in Conyza canadensis sta vrsti plevela, prfi katerih je nedavno videti znake odpornosti proti glifosatu.   Poro\xc4\x8dilo o trenutnem stanju odpornosti proti glifosatu v Ju\xc5\xbeni Ameriki iz leta 2008 je pri\xc5\xa1lo do zaklju\xc4\x8dka, da \xc2\xbbje razvoj odpornosti posledica intenzivne uporabe glifosata\xc2\xab\xc2\xa0in da sejanje soje, ki je odporana proti glifosatu, samo \xc5\xa1e spodbuja pove\xc4\x8dano rabo glifosata. V rastni sezoni 2015 se je na rasti\xc5\xa1\xc4\x8dih Nebraske pot posebno problemati\xc4\x8den izkazala proti glifosatu odporna hojica (Conyza canadensis)\n_START_SECTION_\nLjuljka\n_START_PARAGRAPH_\nProti glifosatu odporna ljuljka (Lolium) je prisotna na ve\xc4\x8dini kme\xc4\x8dkih povr\xc5\xa1in v Avstraliji in drugje po svetu. Za vse primere nastale odpornosti proti glifosatu v Avstraliji je bilo zna\xc4\x8dilna intenzivna uporaba herbicida, ne da bi se pri tem uporabljale druge u\xc4\x8dinkovite metode kontrole nad plevelom. Raziskave ka\xc5\xbeejo, da odporna ljuljka ne tekmuje dobro z neodpornim rastlinjem in da njena pogostnost lahko upade, \xc4\x8de se glifosat ne uporablja.\n_START_SECTION_\nJohnsonova trava\n_START_PARAGRAPH_\nProti glifosatu odporno Johnsonovo travo (Sorghum halepense) so na\xc5\xa1li med proti glifosatu odpornimi posevki soje na severu Argentine.\n_START_SECTION_\nMetulj monarh\n_START_PARAGRAPH_\nUporaba glifosata za plevel ob cestah in poljih je privedla do upada v populacijah monarha v severozahodnih ZDA. Uporaba herbicida je zmanj\xc5\xa1ala dele\xc5\xbe plevela za 58\xc2\xa0%, pri tem pa povzro\xc4\x8dila padec za 81\xc2\xa0% v \xc5\xa1tevilu metuljev.   Komite za za\xc5\xa1\xc4\x8dito naravnih virov (NRDC - Natural Resources Defense Council) je lerta 2015 vlo\xc5\xbeil to\xc5\xbebo proti EPA, ker je mnenja, da se agencija ni zmenila za opozorila o nevarnostih uporabe glifosata za monarhe.'